ส่วนที่ 1

ข้อมูลสรุป (Executive Summary)

บริษัท ทรู คอร์ปอเรชั่น จำกัด (มหาชน) (“ทรู” หรือ “บริษัท”) และบริษัทย่อย ประกอบธุรกิจ
ให้บริการสื่อสารโทรคมนาคม โดยได้ทำสัญญาร่วมการงานและร่วมลงทุนขยายบริการโทรศัพท์
(“สัญญา
ร่วมการงานฯ”) กับองค์การโทรศัพท์แห่งประเทศไทย (ปัจจุบัน คือ บริษัท ทีโอที จำกัด (มหาชน)
หรือ
“ทีโอที”) และมีบริษัทย่อยทำสัญญาให้ดำเนินการให้บริการวิทยุคมนาคมระบบเซลลูล่า (“สัญญาให้
ดำเนินการฯ”) กับ การสื่อสารแห่งประเทศไทย (ปัจจุบัน คือ บริษัท กสท โทรคมนาคม จำกัด
(มหาชน) หรือ “กสท”) นอกจากนี้
กลุ่มทรูยังประกอบธุรกิจให้บริการโทรทัศน์ระบบบอกรับเป็นสมาชิก
โดยมีบริษัทย่อยทำสัญญาร่วมดำเนินกิจการให้บริการโทรทัศน์ (และบริการโทรทัศน์ทางสาย)
ระบบบอกรับเป็นสมาชิก (“สัญญาร่วมดำเนินกิจการฯ”) กับ องค์การสื่อสารมวลชนแห่งประเทศไทย
(ปัจจุบัน คือ บริษัท อสมท จำกัด (มหาชน) หรือ “อสมท”)

วิสัยทัศน์ของกลุ่มทรู คือ การเป็นผู้นำคอนเวอร์เจนซ์ไลฟ์สไตล์ พันธกิจของกลุ่มทรู คือ
การนำความรู้ ข้อมูลข่าวสาร และสาระบันเทิงแก่ประชาชนและเยาวชน
โดยมุ่งมั่นที่จะสร้างคุณค่าให้กับผู้ถือหุ้น
ลูกค้า องค์กร และพนักงาน

ทรู คือ ผู้ให้บริการอินเทอร์เน็ตและบรอดแบนด์รายใหญ่ที่สุดของประเทศ อีกทั้งยังเป็น
ผู้ให้บริการโทรทัศน์ระบบบอกรับเป็นสมาชิกทั่วประเทศรายเดียวของไทย
และผู้ให้บริการโทรศัพท์พื้นฐาน
รายใหญ่ที่สุดในเขตกรุงเทพมหานครและปริมณฑล
รวมทั้งเป็นผู้ให้บริการโทรศัพท์เคลื่อนที่รายใหญ่อันดับ 3 ของประเทศ
นอกจากนี้ยังเป็นผู้ให้บริการด้านอีคอมเมิร์ซ และบริการดิจิตอลคอนเทนท์ต่างๆ

ธุรกิจของกลุ่มทรู คือ การผสมผสานผลิตภัณฑ์ บริการ และโครงข่าย ภายใต้ยุทธศาสตร์
คอนเวอร์เจนซ์เพื่อมอบประโยชน์สูงสุดให้กับผู้บริโภค ผ่านผลิตภัณฑ์และบริการสื่อสารโทรคมนาคม
ครบวงจรตอบสนองตรงใจทุกไลฟ์สไตล์
จึงทำให้ไม่จำเป็นต้องพึ่งพากลยุทธ์ด้านราคาแต่เพียงอย่างเดียว นอกจากนี้
ยุทธศาสตร์คอนเวอร์เจนซ์ยังทำให้ทรูสามารถสร้างความแตกต่าง
เพิ่มความสะดวกสบายให้กับทุกไลฟ์สไตล์
รวมทั้งสามารถเสริมสร้างประสิทธิภาพการทำงานให้กับผู้ใช้บริการประมาณ 20 ล้านราย
ซึ่งประกอบด้วย

โทรศัพท์เคลื่อนที่ (ทรูมูฟ) 14.8 ล้านราย

โทรศัพท์พื้นฐาน/WE PCT (ทรูออนไลน์) 2.2 ล้านราย

อินเทอร์เน็ต/บรอดแบนด์ (ทรูออนไลน์) 1.3 ล้านราย

โทรทัศน์ระบบบอกรับเป็นสมาชิก (ทรูวิชั่นส์) 1.5 ล้านราย

ในปี 2551 ยุทธศาสตร์คอนเวอร์เจนซ์มีความคืบหน้าและให้ผลลัพธ์เป็นที่น่าพอใจ ส่งผลให้
มีผู้ใช้บริการผลิตภัณฑ์และบริการของกลุ่มทรูตั้งแต่ 2 รายการขึ้นไปเป็นจำนวนถึง 1.9
ล้านครัวเรือน โดยเพิ่มขึ้นร้อยละ 22 จากปีที่ผ่านมา

ทรูตระหนักถึงความรับผิดชอบของธุรกิจที่มีต่อสังคมและสิ่งแวดล้อม ด้วยเหตุนี้
ทรูจึงมุ่งมั่นดำเนินธุรกิจเพื่อตอบแทนผู้มีส่วนได้ส่วนเสียทุกฝ่ายและสาธารณชนโดยรวม
อีกทั้งยังช่วยเสริมสร้างความแข็งแกร่งและมอบคุณประโยชน์ที่ยั่งยืนคืนสู่สังคม
ในฐานะสมาชิกที่ดีของสังคม

ความก้าวหน้าในปี 2551

-   กลุ่มทรูยังคงรักษาระดับรายได้จากบริการโดยรวม (ไม่รวมค่าเชื่อมโยงโครงข่าย หรือ IC)
    ท่ามกลางเศรษฐกิจที่อ่อนตัวลง

-   การมีฐานรายได้จากหลากหลายธุรกิจช่วยลดความเสี่ยงในการดำเนินงานจากการพึ่งพาธุรกิจใดธุรกิจหนึ่งเพียงอย่างเดียว

-   รายได้จากบริการบรอดแบนด์เพิ่มขึ้นร้อยละ 19 เป็น 5 พันล้านบาท
    และมียอดผู้ใช้บริการเพิ่มขึ้นร้อยละ 15

-   ผลการดำเนินงานของทรูมูฟฟื้นตัวหลังผ่านครึ่งปีแรก ปี 2551 มียอดผู้ใช้บริการเพิ่มขึ้นร้อยละ
    22

-   ยอดผู้ใช้บริการทรูวิชั่นส์เพิ่มขึ้นร้อยละ 41
    และอัตราการเปลี่ยนจากแพ็คเกจสำหรับลูกค้าระดับกลาง-ล่างมาใช้แพ็คเกจราคาสูงกว่าของทรูวิชั่นส์
    เพิ่มขึ้นเป็นร้อยละ 30

-   บริการโทรศัพท์ทางไกลระหว่างประเทศ บริการอินเทอร์เน็ต
    บริการโครงข่ายอินเทอร์เน็ตระหว่างประเทศ และเกมออนไลน์
    ถือเป็นแหล่งรายได้สำคัญของกลุ่ม

-   แผนระดมทุนโดยการออกหุ้นสามัญใหม่เสนอขายต่อผู้ถือหุ้นเดิม (Rights Offering)
    ทำให้ทรูมีความแข็งแกร่งทางการเงินยิ่งขึ้น
    และช่วยเสริมความมั่นคงในภาวะเศรษฐกิจชะลอตัว

-   นโยบายความรับผิดชอบขององค์กรธุรกิจที่มีต่อสังคม (Corporate Social
    Responsibility หรือ CSR) ของทรูได้รับการรับรองจากคณะกรรมการของบริษัท
    และได้เผยแพร่ในเว็บไซต์ของบริษัทที่ ww.truecorp.co.th

อย่างไรก็ดี แม้ว่ากลุ่มบริษัททรูจะเล็งเห็นโอกาสการเติบโตในหลายๆ ด้าน
แต่ยังคงมีปัจจัยความเสี่ยงทั่วไปและปัจจัยความเสี่ยงเฉพาะบางประการ
ซึ่งอาจส่งผลกระทบต่อผลการดำเนินงานของบริษัทและบริษัทในเครือ
ซึ่งสามารถอ่านรายละเอียดเกี่ยวกับ “ปัจจัยความเสี่ยง” ได้ในส่วนที่ 2

นับตั้งแต่ต้นปี 2550 กลุ่มทรูได้มีการแบ่งกลุ่มธุรกิจหลักออกเป็น 5 กลุ่ม ซึ่งประกอบด้วย

-   ธุรกิจออนไลน์ ภายใต้ชื่อ ทรูออนไลน์ ซึ่งประกอบด้วย บริการโทรศัพท์พื้นฐานและบริการเสริม
    บริการ โครงข่ายข้อมูล บริการอินเทอร์เน็ต และบริการอินเทอร์เน็ตความเร็วสูง หรือ
    บริการบรอดแบนด์ และบริการ WE PCT (บริการโทรศัพท์พื้นฐานใช้นอกสถานที่)

-   ธุรกิจโทรศัพท์เคลื่อนที่ ภายใต้ชื่อ ทรูมูฟ (ชื่อเดิม คือ ทีเอ ออเร้นจ์)

-   ธุรกิจโทรทัศน์ระบบบอกรับเป็นสมาชิก ภายใต้ชื่อ ทรูวิชั่นส์ (ชื่อเดิม คือ ยูบีซี)

-   ธุรกิจดิจิตอลคอมเมิร์ซ ภายใต้ชื่อ ทรูมันนี่

-   ธุรกิจดิจิตอลคอนเทนท์ ภายใต้ชื่อ ทรูไลฟ์ (รวมทั้งทรู คอฟฟี่)

สำหรับรายงานด้านการเงิน กลุ่มทรูรายงานผลการดำเนินงานเป็น 3 ธุรกิจหลัก คือ ทรูออนไลน์
ทรูมูฟ และทรูวิชั่นส์ โดยผลการดำเนินงานของธุรกิจดิจิตอลคอมเมิร์ซและดิจิตอลคอนเทนท์
(ทรูมันนี่และทรูไลฟ์) ได้ถูกรวมอยู่ในกลุ่มธุรกิจของทรูออนไลน์

ข้อมูลที่สำคัญของฐานะการเงินและผลการดำเนินงานของบริษัทและบริษัทย่อย ณ วันที่ 31 ธันวาคม
2551 มีดังนี้

- สินทรัพย์รวม 116,951 ล้านบาท

- หนี้สินรวม 110,331 ล้านบาท

- ส่วนของผู้ถือหุ้น 6,620 ล้านบาท

- รายได้รวม 61,265 ล้านบาท

- กำไร (ขาดทุน) สุทธิ ส่วนที่เป็นของบริษัท (2,355) ล้านบาท

ทั้งนี้ สามารถอ่านรายละเอียดเกี่ยวกับบริษัทได้ในส่วนที่ 2 ของแบบแสดงรายการข้อมูลนี้ ซึ่งเป็นข้อมูลเกี่ยวกับบริษัทในรายละเอียด

ในแบบ 56-1 นี้ คำว่า “ทรู” “บริษัท” “บริษัทในเครือ” และ “บริษัทย่อย” หมายความถึง บริษัท
ทรู คอร์ปอเรชั่น จำกัด (มหาชน) และ/หรือ บริษัทในเครือ และ/หรือ บริษัทย่อย
ในกรณีที่มีข้อสงสัยว่าบริษัทใดเป็นผู้รับผิดชอบหรือดำเนินการกิจการหนึ่งกิจการใดที่ปรากฎในเอกสารฉบับนี้
สามารถส่งคำถามมาได้ที่

  ฝ่ายลงทุนสัมพันธ์
  บริษัท ทรู คอร์ปอเรชั่น จำกัด (มหาชน)
  เลขที่ 18 อาคาร ทรูทาวเวอร์ ชั้น 27 ถนนรัชดาภิเษก แขวงห้วยขวาง เขตห้วยขวาง

  กรุงเทพฯ 10310
  โทรศัพท์ 66 (0) 2699-2515 โทรสาร 66 (0) 2643-0515
  อีเมล์ Ir_office@truecorp.co.th